b'\n_START_ARTICLE_\nAnders Gr\xc3\xb8ndal\n_START_SECTION_\nKarriere\n_START_PARAGRAPH_\nGr\xc3\xb8ndal er tredje generasjons rallyf\xc3\xb8rer i familien og dermed oppvokst med motorsport. B\xc3\xa5de farfaren (Nils Fredrik Gr\xc3\xb8ndal) og far (Stein Gr\xc3\xb8ndal) var aktive ut\xc3\xb8vere i rally, rallycross og bakkel\xc3\xb8p._NEWLINE_N\xc3\xa5r Gr\xc3\xb8ndal ikke kj\xc3\xb8rer bil, arbeider han som bilselger.\n_START_SECTION_\n2011\n_START_PARAGRAPH_\nNorsk mester i bakkel\xc3\xb8p. S\xc3\xb8lv i Rally NM. Gr\xc3\xb8ndal kj\xc3\xb8rte to VM-runder (Sverige og Portugal), ledet runden i Sverige med over 5 minutter f\xc3\xb8r teknisk problem f\xc3\xb8rte til at teamet m\xc3\xa5tte bryte.\n_START_SECTION_\n2010\n_START_PARAGRAPH_\nNorsk mester i Rally og bakkel\xc3\xb8p. Gr\xc3\xb8ndal kj\xc3\xb8rte fire VM-runder (Sverige,Finland,Frankrike og Wales Rally GB). Beste plassering var nummer to PWRC i Swedish Rally.\n_START_SECTION_\n2009\n_START_PARAGRAPH_\nMaria Andersson i opererte som kartleser, men Gr\xc3\xb8ndal m\xc3\xa5tte fjerne blindtarmen litt over \xc3\xa9n uke f\xc3\xb8r NM-starten. Teamet bestemte seg likevel for \xc3\xa5 pr\xc3\xb8ve \xc3\xa5 kj\xc3\xb8re Sigdalsrally, men p\xc3\xa5 den andre fartspr\xc3\xb8ven gikk det av veien. I den andre NM-runden p\xc3\xa5 Hadeland f\xc3\xb8rte kraftig sn\xc3\xb8v\xc3\xa6r rett f\xc3\xb8r start at bilene som startet f\xc3\xb8rst ikke hadde noen sjanse til et godt resultat. Resten av NM-sesongen gikk med til \xc3\xa5 hente inn alle de tapte poengene fra de to f\xc3\xb8rste l\xc3\xb8pene, og det s\xc3\xa5 ut til at teamet kunne klare andreplass i NM-sammendraget da en elektrisk feil f\xc3\xb8rte til at bilen stoppet i NM-finalen p\xc3\xa5 Hedemarken. Fasit ble  fjerdeplass i Norgesmesterskapet._NEWLINE_I Norgesmesterskapet i bakkel\xc3\xb8p vant Gr\xc3\xb8ndal alle omgangene og alle l\xc3\xb8pene, og tok sitt andre Norgesmesterskap. Han vant ogs\xc3\xa5 asfaltcupen for WRC-biler.\n_START_SECTION_\n2008\n_START_PARAGRAPH_\nF\xc3\xb8r sesongen innledet teamet et samarbeide med svenske Maria Andersson. Hun har v\xc3\xa6rt kartleser for Patrik Flodin i mange \xc3\xa5r, og hadde mye erfaring fra VM-l\xc3\xb8p. Gr\xc3\xb8ndal konkurrerte blant annet mot Mads \xc3\x98stberg og Andreas Mikkelsen, som begge kj\xc3\xb8rte nye, oppgraderte biler. Likevel holdt teamet godt f\xc3\xb8lge i NM sammendraget helt frem til det ble et brutt l\xc3\xb8p i Aurskog-H\xc3\xb8land rally. I NM-sesongen 2008 endte Mads \xc3\x98stberg og Andreas Mikkelsen p\xc3\xa5 lik poengsum, men Mads \xc3\x98stberg vant NM, ettersom han vant finalen p\xc3\xa5 Hamar._NEWLINE_Gr\xc3\xb8ndal og Andersson endte rallysesongen p\xc3\xa5 3.-plass._NEWLINE_I bakkel\xc3\xb8p var Gr\xc3\xb8ndal klar for \xc3\xa5 forsvare NM-gullet fra 2007, men en hard smell i bakkel\xc3\xb8pet i Tr\xc3\xb8gstad f\xc3\xb8rte til at han m\xc3\xa5tte bryte l\xc3\xb8pet.Gr\xc3\xb8ndal ble nummer to i bakkel\xc3\xb8pssammendraget. Det ble til slutt 6.enkeltseire i rally- og bakkel\xc3\xb8p denne sesongen.\n_START_SECTION_\n2007\n_START_PARAGRAPH_\n2007-sesongen gav teamet ti enkeltseiere, og pallplasseringer i resten av de fullf\xc3\xb8rte l\xc3\xb8pene. I sammendraget ble det tredjeplass i Rally-NM bak Mads \xc3\x98stberg og Thomas Schie._NEWLINE_Denne sesongen satte Gr\xc3\xb8ndal bakkerekorder i alle l\xc3\xb8pene, bortsett fra \xc3\xa9n bakke, og kj\xc3\xb8rte dermed inn til sitt f\xc3\xb8rste NM-gull. 2007 var ogs\xc3\xa5 det siste \xc3\xa5ret med Trond Inge \xc3\x98stbye som kartleser. En l\xc3\xb8sning med forskjellige kartlesere som tidligere norgesmester Ragnar Engen og eks-fabrikkartleser Jonas Andersson guidet Gr\xc3\xb8ndal gjennom de siste l\xc3\xb8pene.\n_START_SECTION_\n2006\n_START_PARAGRAPH_\nTeamet bestilte en ny modell Subaru Impreza (N12) til sesongen, da sponsorer og Subaru Norge kom opp med en pakke som gav mulighet til \xc3\xa5 kj\xc3\xb8re i WRC-klassen. Teamet fikk disponere bilen Petter Solberg kj\xc3\xb8rte i Monte Carlo og Svenske Rally 2005, en Subaru Impreza WRC 2004 (S10)._NEWLINE_Team Gr\xc3\xb8ndal og \xc3\x98stbye startet sesongen med totalseier i den f\xc3\xb8rste NM-runden Mountain Rally. De fikk ogs\xc3\xa5 tredjeplass i Rally Norway, som var pr\xc3\xb8verunde for WRC-l\xc3\xb8pet i 2007. LAget var lenge med i kampen om en topp 3-plassering, men tre avkj\xc3\xb8ringer mot slutten av sesongen sendte de ned p\xc3\xa5  femteplass i NM-sammendraget.\n_START_SECTION_\n2005\n_START_PARAGRAPH_\nGr\xc3\xb8ndal kj\xc3\xb8rte en Prodrive Subaru Impreza 2005 modell, eller N11. Bilen hadde startproblemer, og teamet m\xc3\xa5tte kj\xc3\xb8re med N9-modellen i de f\xc3\xb8rste l\xc3\xb8pene. Co-driver \xc3\x98stbye og Gr\xc3\xb8ndal fikk flere topp 3-plasseringer i Rally NM. H\xc3\xb8ydepunktet denne sesongen ble klasseseier under NM-l\xc3\xb8pet Rally Hedemarken 2005 etter en tett kamp med Martin Stenshorne._NEWLINE_Dette \xc3\xa5ret satset Gr\xc3\xb8ndal-teamet ogs\xc3\xa5 p\xc3\xa5 NM i bakkel\xc3\xb8p, det fikk NM-s\xc3\xb8lv p\xc3\xa5 f\xc3\xb8rste fors\xc3\xb8k.\n_START_SECTION_\n2004\n_START_PARAGRAPH_\nTil sesongen 2004 kj\xc3\xb8pte teamet inn en Prodrive Subaru Impreza WRX STi 2003-modell (ogs\xc3\xa5 kalt N9). Med \xc3\x98stbye som kartleser vant Gr\xc3\xb8ndal sin f\xc3\xb8rste totalseier under Eidskogsprinten. Senere i sesongen vant de ogs\xc3\xa5 Rally Hedemarken.\n_START_SECTION_\n2003\n_START_PARAGRAPH_\nAnders Gr\xc3\xb8ndal debuterte med en Subaru Impreza WRX STi i gruppe N i 2003 med kartleser Henning Elvekrok. De fikk sin f\xc3\xb8rste klasseseier f\xc3\xb8rste \xc3\xa5ret under Rally S\xc3\xb8rland. Mot slutten av sesongen byttet Gr\xc3\xb8ndal co-driver til Trond Inge \xc3\x98stbye, de endte p\xc3\xa5 tredjeplass i Subaru rallycup. Etter denne sesongen ble Gr\xc3\xb8ndal tatt ut til Castrol jr talent.'